TV-gids Vrydag 7 Augustus 2015
JY LEES NOU TV-gids Vrydag 7 Augustus 2015
Vanaand wys die skreeusnaakse komedie 22 Jump Street op M-Net.
18:00 Pasella (SABC 2): Die span besoek Bakoven en is die gashere vir ’n sprokieafskeidspartytjie. Paul leer meer oor Bakoven se geskiedenis en die nuwe Expresso-aanbieder, Zoe Brown, oefen saam Paul. Bobby van Jaarsveld gesels oor sy nuwe musiekvideo.
18:30 7de Laan (SABC2): Nadia maak ’n groot besluit. Hilda saboteer Oubaas se kampplanne en is Charmaine se probleme verby?
18:30 Jan Braai vir Erfenis (kykNET & Kie): Vanaand braai die span op ’n verassende plek en Jan wys ons ’n ding of twee.
19:30 Strictly Come Dancing (SABC3): Die gewilde Afrikaanse sanger, Karlien van Jaarsveld en haar dansmaat, Devon Leigh Snell, is onder andere in die eindronde van dié danskompetisie.
19:30 Binnelanders (kykNET): Die inhoud van ’n rekenaar, ’n geskenk en ’n arrestasie sorg vir groot drama. Volgehoue stilswye en slapelose nagte maak die meisies nuuskierig en die Du Preez’s se gedrag is een te veel vir ’n matige persoon.
20:30 Armored (e.tv): In hierdie misdaadfilm word ’n nuutaangestelde wag van gepansterde lorries deur sommige van sy senior medewerkers oorreed om een van die geldlorries te steel, maar dinge verloop nie volgens plan nie.
20:30 Proof (M-Net): In vanaand se episode stel Carolyn ondersoek in na die dood van ’n rekenaarspesialis wie se nuwe tegnologie dalk opgeneem het hoe hy sterf.
21:00 SleepTV (kykNET): Die span kampeer lekker by Die Punt-woonwapark in Mosselbaai.
21:30 22 Jump Street (M-Net): Die polisie-spanmaats Schmidt en Jenko moet weer onder die dekmantel gaan werk. Hulle begin hul vennootskap en vriendskap tydens hul nuwe missie waar hulle op universiteit op die spoor van dwelmsmouse is, bevraagteken.
23:00 Smallville (SABC2): In vanaand se episode word ’n persoon met zombieagtige simptome na die hospitaal gebring, en Clarke en dr. Hamilton gaan soek na ’n geneesmiddel.